स्वामी असीमानंद के कथित बयान: मोहन भागवत के रहे विस्फोट के जानकारी
नई दिल्ली : चुनावी मौसम में छोटे-छोटे खबर भी बड़ असर करेला। कारवां पत्रिका में प्रकाशित एगो खबर में दावा कईल गईल कि, समझौता एक्सप्रेस में भईल बम विस्फोट के मुख्य आरोपी स्वामी असीमानंद कहले कि मुसलमान बहुल इलाका में भईल बम विस्फोट के हरी झंडी राष्ट्रीय स्वयं सेवक संघ के प्रमुख मोहन भागवत के ओर से आईल रहे।
पत्रिका दावा कईलस कि, ए सभे बम विस्फोट के जानकारी मोहन भागवत के रहे अवरू उनुका सहमति पर ही इ सभे बम विस्फोट भईल रहे। पत्रिका के इ सभ दावा के आधार स्वामी असीमानंद के संगे भईल बातचीत के बतावल गईल बा।
कारवां पत्रिका के अनुसार मुसलमान बहुल इलाका में जवन भी विस्फोट भईल बा ओकर मंजूरी खुद आरएसएस प्रमुख मोहन भागवत देले रहन। पत्रिका के अनुसार एह मामला में असीमानंद मोहन भागवत के संगे संघ के वरिष्ठ नेता इंद्रेश कुमार के भी नाम लेले बाड़े।
असीमानंद के एगो साक्षात्कार के आधार प कारवां के अनुसार ओकरा पास ए बात के बरियार सबूत बा कि इ सभ बात असीमानंद कहले बाड़े। कारवां दावा करता कि ओकरा लगे असीमानंद के संगे भईल बातचीत के रिकॉर्डिंग बा जेकरा से साफ हो जायी कि, उहे इ सभ बात कहले रहन ।
ओने, पत्रिका के दावा के सिरा से खारिज करत, संघ कहलस कि इ सभ मनगढ़ंत कहानी ह। एकरा अलावे, असीमानंद के वकील भी अयीसन कवनो बातचीत से इंकार कईले।
ध्यान देवे वाला बात बा कि असीमानंद प साल 2006 से 2008 के बीच समझौता एक्सप्रेस विस्फोट, हैदराबाद मक्का मस्जिद विस्फोट, अजमेर दरगाह अवरू मालेगांव में भईल दुगो धमाका के आरोप बा। एह सब धमाका में कुल 119 लोग के जान गईल रहे अवरू सैकड़ो लोग घवाही रहन।
ओने, राष्ट्रीय जांच एजेंसी (एनआईए) भी अयीसन कवनो बातचीत से इंकार कईलस, एजेंसी के कहनाम बा कि आज के परिस्थिति में इ बातचीत संभव नईखे।
लेकिन, गृहमंत्री सुशील कुमार शिंदे कहले कि, अगर असीमानंद सचमुच इ बात कहले बाड़े त एकर जांच होखे के चाही।
hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva